text: Kiss, Judas Priest, Manowar i Alice Cooper, al Rock Fest Barcelona 2022
  Inici Santa Coloma Notícies Kiss, Judas Priest, Manowar i Alice Cooper, al Rock Fest Barcelona 2022
  Kiss, Judas Priest, Manowar i Alice Cooper actuaran al Rock Fest Barcelona 2022. Així ho ha anunciat aquest dimecres l'organització del festival. La pròxima edició del certamen se celebrarà del 30 de juny al 2 de juliol de l'any vinent al recinte de Can Zam de Santa Coloma de Gramenet i recupera caps de cartell d'edicions anteriors cancel·lades per la pandèmia. Manowar eren els caps de cartell de l'edició que s'havia de celebrar el 2021 però que es va acabar cancel·lant per la pandèmia. Així mateix, Kiss i Judas Priest havien d'actuar tant en l'edició del 2020, que també es va haver de suspendre, com la del 2021. Després de dos anys d'aturada, el Rock Fest Barcelona tornarà el 2022 amb tots els caps de cartell de les edicions anteriors.